ರೋಗಿಗಳ ಸಮಸ್ಯೆಗಳನ್ನು ಮತ್ತು ದೈಹಿಕ ಸ್ಥಿತಿಯನ್ನು ತಿಳಿದುಕೊಂಡ ನಂತರ ಹೃದಯ ಸ್ನಾಯುವಿನ ಊತಕ ಸಾವಿನ ರೋಗ ನಿರ್ಣಯ ಮಾಡಲಾಗುತ್ತದೆ. ECG ಬದಲಾವಣೆಗಳು, ಪರಿಧಮನಿಯ ಏಂಜಿಯೊಗ್ರಾಮ್ ಮತ್ತು ಕಾರ್ಡಿಯಕ್ ಮಾರ್ಕರ್‌ಗಳ ಮಟ್ಟ ಮೊದಲಾದವು ರೋಗ-ನಿರ್ಣಯವನ್ನು ದೃಢಪಡಿಸಲು ಸಹಾಯ ಮಾಡುತ್ತವೆ. ECG ಹೃದಯ ಸ್ನಾಯುವಿನ ಹಾನಿಗೊಳಗಾದ ಭಾಗವನ್ನು ಗುರುತಿಸಲು ಪ್ರಮುಖ ಸುಳಿವುಗಳನ್ನು ನೀಡುತ್ತದೆ. ಪರಿಧಮನಿಯ ಏಂಜಿಯೊಗ್ರಾಮ್ ಹೃದಯದ ರಕ್ತ ನಾಳಗಳ ಕಿರಿದಾಗುವಿಕೆ ಅಥವಾ ಅಡಚಣೆಯ ಬಗ್ಗೆ ತಿಳಿಯಲು ಅವಕಾಶ ಮಾಡಿಕೊಡುತ್ತದೆ. ಶವ ಪರೀಕ್ಷೆಯಲ್ಲಿ, ರೋಗಶಾಸ್ತ್ರಜ್ಞರು ಅಂಗರಚನಾಶಾಸ್ತ್ರ-ರೋಗಶಾಸ್ತ್ರದ ಆವಿಷ್ಕಾರಗಳ ಆಧಾರದಲ್ಲಿ ಹೃದಯ ಸ್ನಾಯುವಿನ ಊತಕ ಸಾವನ್ನು ರೋಗನಿರ್ಣಯ ಮಾಡುತ್ತಾರೆ.

ಎದೆಯ ರೇಡಿಯೋ ಗ್ರಾಫ್ ಮತ್ತು ನಿರಂತರ ರಕ್ತ ಪರೀಕ್ಷೆಗಳು ತೊಡಕುಗಳನ್ನು ಅಥವಾ ತ್ವರಿತಗೊಳಿಸುವ ಕಾರಣಗಳನ್ನು ಸೂಚಿಸಬಹುದು ಹಾಗೂ ಅವನ್ನು ಹೆಚ್ಚಾಗಿ ರೋಗಿಗಳು ತುರ್ತು ವಿಭಾಗಕ್ಕೆ ಬಂದ ನಂತರ ನಿರ್ವಹಿಸಲಾಗುತ್ತದೆ. ಎಕೊಕಾರ್ಡಿಯೊಗ್ರ್ಯಾಮ್‌ನಲ್ಲಿ ಗೋಚರಿಸುವ ಹೊಸ ಸ್ಥಳೀಯ ಪೊರೆಯ ಚಲನೆಯ ವೈಪರಿತ್ಯಗಳೂ ಸಹ ಹೃದಯ ಸ್ನಾಯುವಿನ ಊತಕ ಸಾವನ್ನು ಸೂಚಿಸುತ್ತವೆ. ಎಕೊವನ್ನು ಅನಿಶ್ಚಿತ ರೋಗಿಗಳಲ್ಲಿ ಆನ್-ಕಾಲ್ ಹೃದ್ರೋಗ-ತಜ್ಞರು ನಿರ್ವಹಿಸುತ್ತಾರೆ. ರೋಗನಿರ್ಣಯ ಮಾಡುವಾಗ ರೋಗಲಕ್ಷಣಗಳು ಗೋಚರವಾಗದ ಸ್ಥಿರ ರೋಗಿಗಳಲ್ಲಿ, ದೈಹಿಕ ಅಥವಾ ಔಷಧದ ಒತ್ತಡದೊಂದಿಗೆ ಸೇರಿ ರಕ್ತದ ಹರಿವು ಕಡಿಮೆಯಾದ ಭಾಗವನ್ನು ಕಂಡುಹಿಡಿಯಲು ನೂಕ್ಲಿಯರ್ ಔಷಧದಲ್ಲಿ ಟೆಚ್ನೆಟಿಯಮ್ (೯೯mTc) ಸೆಸ್ಟಾಮಿಬಿ (ಅಂದರೆ "MIBI ಸ್ಕ್ಯಾನ್") ಅಥವಾ ಥಾಲಿಯಂ-೨೦೧ ಕ್ಲೋರೈಡ್ಅನ್ನು ಬಳಸಲಾಗುತ್ತದೆ. ಥಾಲಿಯಂನ್ನು ಅಂಗಾಂಶದ ಕಾರ್ಯಸಾಧ್ಯತೆಯನ್ನು ಕಂಡುಹಿಡಿಯಲೂ ಬಳಸಲಾಗುತ್ತದೆ, ಇದು ಕ್ರಿಯಾಶೀಲವಾಗಿರದ ಹೃದಯ ಸ್ನಾಯು ನಿಜವಾಗಿಯೂ ಸತ್ತಿದೆಯೇ ಅಥವಾ ಸುಪ್ತ ಸ್ಥಿತಿಯಲ್ಲಿದೆಯೇ ಅಥವಾ ಜಡವಾಗಿದೆಯೇ ಎಂಬುದನ್ನು ಗುರುತಿಸುತ್ತದೆ.

೧೯೭೯ರಲ್ಲಿ ರೂಪುಗೊಂಡ WHO ನಿರ್ಣಾಯಕ ಅಂಶಗಳನ್ನು MI ನ ರೋಗನಿರ್ಣಯ ಮಾಡಲು ಸಾಂಪ್ರದಾಯಿಕ ರೀತಿಯಲ್ಲಿ ಬಳಸಲಾಗುತ್ತದೆ; ರೋಗಿಯು ಈ ಕೆಳಗಿನ ನಿರ್ಣಾಯಕ ಅಂಶಗಳಲ್ಲಿ ಎರಡು (ಬಹುಶಃ) ಅಥವಾ ಮೂರು (ಖಂಡಿತವಾಗಿ) ಅಂಶಗಳನ್ನು ಹೊಂದಿದ್ದರೆ ಆತ ಹೃದಯ ಸ್ನಾಯುವಿನ ಊತಕ ಸಾವನ್ನು ಹೊಂದಿದ್ದಾನೆಂದು ರೋಗನಿರ್ಣಯ ಮಾಡಲಾಗುತ್ತದೆ:

WHO ನಿರ್ಣಾಯಕ ಅಂಶಗಳನ್ನು ಹೃದಯ-ಸ್ನಾಯುವಿನ ಜೈವಿಕ-ಗುರುತುಗಗಳಿಗೆ ಹೆಚ್ಚು ಪ್ರಾಮುಖ್ಯತೆ ನೀಡಲು ೨೦೦೦ರಲ್ಲಿ ಪರಿಷ್ಕರಿಸಲಾಯಿತು. ಹೊಸ ಮಾರ್ಗದರ್ಶಕಗಳ ಪ್ರಕಾರ, ಹೃದಯದ ಟ್ರೋಪೋನಿನ್ ಏರಿಕೆಯು ವಿಶಿಷ್ಟ ರೋಗಲಕ್ಷಣಗಳು, ರೋಗಶಾಸ್ತ್ರೀಯ Q ಅಲೆಗಳು, ST ಉನ್ನತಿ ಅಥವಾ ಕುಸಿತ ಅಥವಾ ಪರಿಧಮನಿಯ ಮಧ್ಯಪ್ರವೇಶಿಸುವಿಕೆ ಮೊದಲಾದವು MI ನ ರೋಗನಿರ್ಣಯ ಮಾಡುತ್ತವೆ ಎಂಬುದನ್ನು ಜೊತೆಗೂಡಿಸಿಕೊಂಡಿರುತ್ತದೆ.

ಹೃದಯ ಸ್ನಾಯುವಿನ ಊತಕ ಸಾವು ಪುನರಾವರ್ತಿಸುವ ಅಪಾಯವನ್ನು, ರಕ್ತದೊತ್ತಡವನ್ನು ಕಟ್ಟುನಿಟ್ಟಾಗಿ ನಿಯಂತ್ರಿಸುವುದರಿಂದ ಮತ್ತು ಜೀವನ ಶೈಲಿಯನ್ನು ಬದಲಾಯಿಸಿಕೊಳ್ಳುವುದರಿಂದ ಕಡಿಮೆ ಮಾಡಬಹುದು, ಮುಖ್ಯವಾಗಿ ಧೂಮಪಾನವನ್ನು ಸಂಪೂರ್ಣವಾಗಿ ನಿಲ್ಲಿಸುವುದು, ನಿಯತವಾಗಿ ವ್ಯಾಯಾಮ ಮಾಡುವುದು, ಹೃದಯದ ಕಾಯಿಲೆ ಇರುವ ರೋಗಿಗಳು ಗಣನೀಯವಾಗಿ ಆಹಾರ ಪಥ್ಯ ಮಾಡುವುದು ಮತ್ತು ಮದ್ಯಸೇವನೆಯನ್ನು ನಿಯಂತ್ರಿಸುವುದು.

ಕಾರಣಗಳು
ತಡೆಗಟ್ಟುವಿಕೆ
ಚಿಹ್ನೆಗಳು ಮತ್ತು ರೋಗಲಕ್ಷಣಗಳು
ರೋಗನಿರ್ಣಯ